
Par Radomsko pašvaldības (Polija) ielūgumu
Tiek dots vārds: Andrim Bergam, Ievai Čukurei, Lienei Šmitei

Olaines novada pašvaldība 2026.gada 6.jūlijā saņēma Radomsko pašvaldības (Polija) ielūgumu par piedalīšanos 2026.gada 30.augustā sadraudzības pilsētas Radomsko organizētajā pasākumā “Vasaras beigas”, Radomsko pilsētas 760.jubilejas svinībās. 
Saskaņā ar Olaines novada domes 2017.gada 26.jūlija sēdes lēmumu “Par sadarbības līgumu ar Polijas pilsētas Radomsko pašvaldību” (12.prot., 3.p.) 2018.gada 23.maijā Olaines novada pašvaldība un Polijas pilsētas Radomsko pašvaldība noslēdza sadarbības līgumu.
Ņemot vērā minēto, 2015.gada 30.septembra noteikumus par Olaines novada pašvaldības amatpersonu un darbinieku komandējumiem un darba braucieniem un, pamatojoties uz Ministru kabineta 2010.gada 12.oktobra noteikumiem Nr.969 “Kārtība, kādā atlīdzināmi ar komandējumiem saistītie izdevumi”, Darba likuma 53.panta ceturto daļu, 76.panta pirmās daļas 1.punktu un Pašvaldību likuma 10.panta pirmās daļas 21.punktu, atklāti balsojot ar 9 balsīm par – A.Bergs, I.Brence, D.Ivanovs, J.Kudiņš, T.Ritums, L.Šmite, I.Čukure, J.Precinieks, M.Vanags, pret nav, atturas 1 – A.Vurčs, dome nolemj:
1. Pieņemt Radomsko pašvaldības (Polija) ielūgumu piedalīties 2026.gada 30.augustā sadraudzības pilsētas Radomsko organizētajā pasākumā “Vasaras beigas”, Radomsko pilsētas 760.jubilejas svinībās.

2. Komandēt Olaines novada pašvaldības domes priekšsēdētāja otro vietnieku Dmitriju Ivanovu 2026.gadā no 28.augusta līdz 31.augustam uz pilsētu Radomsko (Polija).

3. Komandējuma ilgums: 4 dienas, 2026.gadā no 28.augusta līdz 31.augustam.

4. Uzdot Finanšu un grāmatvedības nodaļai apmaksāt Olaines novada pašvaldības domes priekšsēdētāja otrajam vietniekam Dmitrijam Ivanovam no Olaines novada pašvaldības pamatbudžeta izdevumu sadaļas “Izpildvaras un likumdošanas varas institūcijas”,         (EKK 2120) saskaņā ar Ministru kabineta 2010.gada 12.oktobra noteikumiem Nr.969 “Kārtība, kādā atlīdzināmi ar komandējumiem saistītie izdevumi”: 

4.1. dienas naudu 30 % apmērā;

4.2. komandējuma izdevumus uz iesniegtās atskaites pamata.

5. Komandējuma laikā Olaines novada pašvaldības domes priekšsēdētāja otrajam vietniekam Dmitrijam Ivanovam saglabājas darba alga. 

6. Piešķirt Olaines novada pašvaldības domes priekšsēdētāja otrajam vietniekam Dmitrijam Ivanovam 2 apmaksātas brīvdienas – 2026.gada 1. un 2.septembrī par darbu nedēļas atpūtas laikā (29.08.2026. un 30.08.2026.).

7. Uzdot Olaines novada pašvaldības domes priekšsēdētāja otrajam vietniekam Dmitrijam Ivanovam līdz 2026.gada 7.septembrim iesniegt Olaines novada pašvaldības domes priekšsēdētājam apstiprināšanai atskaiti par komandējumu.

Sēdes vadītājs








A.Bergs

